Zápisnica z 53. zasadnutia Súdnej rady Slovenskej republiky
z 28. októbra 2010

Prítomní:
1)	JUDr. Štefan Harabin 
2)	JUDr. Jana Bajánková 
3)	Doc. Mária Bujňáková - neprítomný
4)	JUDr. Igor Burger
5)	JUDr. Ján Burik - neprítomný
6)	JUDr. Viliam Dohňanský - neprítomný
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla 
10)	JUDr. Jozef  Janík – dostavil sa po začatí rokovania
11)	JUDr. Helena Kožíková
12)	JUDr. Anna Marková - neprítomná
13)	JUDr. Richard Molnár 
14)	JUDr. Bohumil Novák 
15)	JUDr. Juraj Sopoliga - neprítomný
16)	JUDr. Gabriela Šimonová 
17)	JUDr. Daniela Švecová 
18)	JUDr. Mária Usačevová

53. rokovanie Súdnej rady Slovenskej republiky otvorila a viedla podpredsedníčka Súdnej rady Slovenskej republiky (ďalej len "súdna rada") a zároveň skonštatovala, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Návrh rozpočtu súdov a kapitoly Najvyšší súd Slovenskej republiky na roky                     2011 – 2013 (1 Ksr 347/2010 a 1 Ksr 349/2010)

2.	Návrh zákona, ktorým sa mení a dopĺňa zákon Národnej rady Slovenskej republiky                č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (1 Ksr 357/2010)

3.	Návrh predsedu Krajského súdu v Košiciach na dočasné pridelenie                                  JUDr. Angeliky Sopoligovej, sudkyne Okresného súdu Košice – okolie na výkon funkcie sudcu na Krajský súd v Košiciach (1 Ksr 353/2010)

4.	Návrh predsedu Krajského súdu v Banskej Bystrici na dočasné pridelenie                         Mgr. Jaroslava Gallu, sudcu Okresného súdu Brezno a JUDr. Ivice Hanuskovej, sudkyne Okresného súdu Žiar nad Hronom na výkon funkcie sudcu na Krajský súd v Banskej Bystrici (1 Ksr 356/2010)

5.	Žiadosť predsedníčky Krajského súdu v Bratislave o vymenovanie člena výberovej komisie na výberové konanie na obsadenie dvoch voľných miest predsedu senátu trestnoprávneho kolégia Krajského súdu v Bratislave (1 Ksr 354/2010)

6.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Najvyššieho súdu Slovenskej republiky    (1 Ksr 358/2010)

7.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky (1 Ksr 359/2010)

Rôzne:

8.	Uznesenie Krajského súdu v Bratislave vo veci preskúmania zákonnosti uznesenia Súdnej rady Slovenskej republiky č. 625 z 8. septembra 2009

9.	Dotazník Európskej siete súdnych rád k projektu na tému bezprieťahovosti                                  (1 Ksr 355/2010)

Predseda navrhol presunúť prvý bod programu Návrh rozpočtu súdov a kapitoly Najvyšší súd Slovenskej republiky na roky 2011 – 2013 na koniec, vzhľadom na pozvanie hostí až na 13.00 hod. 

K upravenému programu zasadnutia:

Hlasovanie: 
Za: 12
Proti: 0
Zdržali sa: 0
Neprítomní: 6

Uznesenie č. 1045
Súdna rada Slovenskej republiky schvaľuje presunutie prvého bodu programu Návrh rozpočtu súdov a kapitoly Najvyšší súd Slovenskej republiky na roky 2011 – 2013 na koniec a schvaľuje upravený program 53. zasadnutia.

Za overovateľa zápisnice bola navrhnutá JUDr. Ida Hanzelová a za zapisovateľku Lucia Hučková.

Hlasovanie o overovateľovi zápisnice: JUDr. Ida Hanzelová
Za: 11
Proti: 0
Zdržali sa: 1
Neprítomní: 6

Uznesenie č. 1046
Súdna rada Slovenskej republiky schvaľuje za overovateľa zápisnice JUDr. Idu Hanzelovú a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Návrh zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (1 Ksr 357/2010)

Členovia Súdnej rady po prerokovaní návrhu zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov hlasovali nasledovne:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1047
Súdna rada Slovenskej republiky konštatuje, že novela zákona, ktorým sa mení a dopĺňa zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky znamená pre sudcov znižovanie platov o viac ako 10 %, čo už v minulosti bolo Ústavným súdom Slovenskej republiky konštatované ako neústavné.

2.	Návrh predsedu Krajského súdu v Košiciach na dočasné pridelenie                                  JUDr. Angeliky Sopoligovej, sudkyne Okresného súdu Košice – okolie na výkon funkcie sudcu na Krajský súd v Košiciach (1 Ksr 353/2010)

Členovia Súdnej rady po prerokovaní návrhu predsedu Krajského súdu v Košiciach                      na dočasné pridelenie JUDr. Angeliky Sopoligovej, sudkyne Okresného súdu Košice – okolie na výkon funkcie sudcu na Krajský súd v Košiciach hlasovali nasledovne:

Hlasovanie:
Za: 10
Proti: 0
Zdržali sa: 0
Neprítomní: 8

Uznesenie č. 1048
Súdna rada Slovenskej republiky dočasne prideľuje JUDr. Angeliku Sopoligovú, sudkyňu Okresného súdu Košice – okolie na výkon funkcie sudcu na Krajský súd v Košiciach na dobu od 1. novembra 2010 do 31. decembra 2010.
3.	Návrh predsedu Krajského súdu v Banskej Bystrici na dočasné pridelenie                         Mgr. Jaroslava Gallu, sudcu Okresného súdu Brezno a JUDr. Ivice Hanuskovej, sudkyne Okresného súdu Žiar nad Hronom na výkon funkcie sudcu                               na Krajský súd v Banskej Bystrici (1 Ksr 356/2010)

Členovia Súdnej rady po prerokovaní návrhu predsedu Krajského súdu v Banskej Bystrici             na dočasné pridelenie Mgr. Jaroslava Gallu, sudcu Okresného súdu Brezno                                  a JUDr. Ivice Hanuskovej, sudkyne Okresného súdu Žiar nad Hronom na výkon funkcie sudcu na Krajský súd v Banskej Bystrici hlasovali nasledovne:

Hlasovanie: Mgr. Jaroslav Galla
Za: 10
Proti: 0
Zdržali sa: 0
Neprítomní: 8

Hlasovanie: JUDr. Ivica Hanusková
Za: 10
Proti: 0
Zdržali sa: 0
Neprítomní: 8

Uznesenie č. 1049
Súdna rada Slovenskej republiky dočasne prideľuje na výkon funkcie sudcu na Krajský súd v Banskej Bystrici

-	Mgr. Jaroslava Gallu na dobu od 15. novembra 2010 do 28. februára 2011,
-	JUDr. Ivicu Hanuskovú na dobu od 1. decembra 2010 do 31. marca 2011.

4.	Žiadosť predsedníčky Krajského súdu v Bratislave o vymenovanie člena výberovej komisie na výberové konanie na obsadenie dvoch voľných miest predsedu senátu trestnoprávneho kolégia Krajského súdu v Bratislave                         (1 Ksr 354/2010)

Členovia Súdnej rady po prerokovaní žiadosti predsedníčky Krajského súdu v Bratislave o vymenovanie člena výberovej komisie na výberové konanie na obsadenie dvoch voľných miest predsedu senátu trestnoprávneho kolégia Krajského súdu v Bratislave hlasovali nasledovne:

Hlasovanie: JUDr. Burger
Za:10
Proti: 0
Zdržali sa: 1
Neprítomní: 7

Hlasovanie: Náhradník JUDr. Jozef Janík 
Za: 10
Proti: 0
Zdržali sa: 1
Neprítomní: 7

Hlasovanie: Náhradník JUDr. Mária Usačevová
Za: 10
Proti: 0
Zdržali sa: 1
Neprítomní: 7

Uznesenie č. 1050
Súdna rada Slovenskej republiky schvaľuje za člena výberovej komisie na výberové konanie na obsadenie dvoch voľných miest predsedu senátu trestnoprávneho kolégia Krajského súdu v Bratislave JUDr. Igora Burgera, za náhradíkov JUDr. Jozef Janíka a JUDr. Máriu Usačevovú.

                         
5.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Najvyššieho súdu Slovenskej republiky    (1 Ksr 358/2010)

Členovia Súdnej rady po prerokovaní žiadosti predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Najvyššieho súdu Slovenskej republiky hlasovali nasledovne:

Hlasovanie: JUDr. Mária Usačevová
Za: 11
Proti: 0
Zdržali sa: 1
Neprítomní: 6

Hlasovanie: Náhradník: JUDr. Anna Marková
Za: 12
Proti: 0
Zdržali sa: 0
Neprítomní: 6

Uznesenie č. 1051
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta predsedu senátu občianskoprávneho kolégia Najvyššieho súdu Slovenskej republiky JUDr. Máriu Usačevovú, za náhradníka JUDr. Annu Markovú.

6.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky                          (1 Ksr 359/2010)

Členovia Súdnej rady po prerokovaní žiadosti predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky hlasovali nasledovne:

Hlasovanie: JUDr. Ida Hanzelová
Za: 11
Proti: 0
Zdržali sa: 1
Neprítomní: 6

Hlasovanie: JUDr. Anna Marková
Za: 12
Proti: 0
Zdržali sa: 0
Neprítomní: 6

Uznesenie č. 1052
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky JUDr. Idu Hanzelovú, za náhradníka JUDr. Annu Markovú.

Rôzne:

7.	Uznesenie Krajského súdu v Bratislave vo veci preskúmania zákonnosti uznesenia Súdnej rady Slovenskej republiky č. 625 z 8. septembra 2009

Členovia Súdnej rady po prerokovaní uznesenia Krajského súdu v Bratislave vo veci preskúmania zákonnosti uznesenia Súdnej rady Slovenskej republiky č. 625 z 8. septembra 2009 hlasovali nasledovne:

Hlasovanie: 
Za: 12
Proti: 0
Zdržali sa: 0
Neprítomní: 6

Uznesenie č. 1053
Súdna rada Slovenskej republiky poveruje Kanceláriu Súdnej rady Slovenskej republiky vypracovaním vyjadrenia k uzneseniu Krajského súdu v Bratislave vo veci preskúmania zákonnosti uznesenia Súdnej rady Slovenskej republiky č. 625 z 8. septembra 2009.

8.	Dotazník Európskej siete súdnych rád k projektu na tému bezprieťahovosti                                  (1 Ksr 355/2010)

Členovia Súdnej rady po prerokovaní dotazníka Európskej siete súdnych rád k projektu na tému bezprieťahovosti hlasovali nasledovne:

Hlasovanie:
Za: 12
Proti: 0
Zdržali sa: 0
Neprítomní: 6

Uznesenie č. 1054
Súdna rada Slovenskej republiky poveruje Kanceláriu Súdnej rady Slovenskej republiky, aby vypracovala dotazník Európskej siete súdnych rád k projektu na tému bezprieťahovosti.

9.	Zmena člena delegácie pre osobné rokovania s predsedami poslaneckých klubov

Členovia Súdnej rady navrhli namiesto JUDr. Daniely Švecovej za člena delegácie pre osobné rokovania s predsedami poslaneckých klubov JUDr. Petra Hullu.

Hlasovanie:
Za: 12
Proti: 0
Zdržali sa: 1
Neprítomní: 5

Uznesenie č. 1055 
Súdna rada Slovenskej republiky schvaľuje za člena delegácie pre osobné rokovania s predsedami poslaneckých klubov JUDr. Petra Hullu.

10.	Návrh rozpočtu súdov a kapitoly Najvyšší súd Slovenskej republiky na roky                     2011 – 2013 (1 Ksr 347/2010 a 1 Ksr 349/201)

Členovia Súdnej rady po prerokovaní návrhu rozpočtu súdov a kapitoly Najvyšší súd Slovenskej republiky na roky 2011 – 2013 hlasovali nasledovne:

Hlasovanie:
Za: 13
Proti: 0
Zdržali sa: 0
Neprítomní: 5

Uznesenie č. 1056 
Súdna rada Slovenskej republiky konštatuje, že pozvaní hostia: ministerka spravodlivosti Slovenskej republiky, minister financií Slovenskej republiky, predseda Ústavnoprávneho výboru Národnej rady Slovenskej republiky, predseda Výboru pre rozpočet a financie sa na zasadnutie Súdnej rady Slovenskej republiky nedostavili. Svoju neúčasť na zasadnutí Súdnej rady Slovenskej republiky ospravedlnil minister financií Slovenskej republiky a predseda Ústavnoprávneho výboru Národnej rady Slovenskej republiky. Na zasadnutie sa dostavil Ing. Jozef Kaffka, vymenovaný na zastupovanie riaditeľa správy Najvyššieho súdu Slovenskej republiky

Uznesenie č. 1057
Súdna rada Slovenskej republiky konštatuje, že rozpočty súdnictva sú nedostatočné a nezabezpečujú ani základné prevádzkové potreby súdov. Funkčnosť súdnictva ohrozuje najmä zníženie osobných výdavkov na funkcie v štátnej a verejnej službe, čo vyvolá nežiaduce dôsledky v administratívnom spracovaní narastajúcej súdnej agendy. Znižovanie už aj tak nízkych platov v administratívne a u vyšších súdnych úradníkov je v rozpore s programovým vyhlásením vlády. Nedostatočné je aj určenie kapitálových výdavkov, ktoré bráni ukončeniu investícií na Krajskom súde v Banskej Bystrici, ale aj adekvátnemu riešeniu priestorových problémov Najvyššieho súdu Slovenskej republiky. 

Rozpočet Najvyššieho súdu Slovenskej republiky je výrazne poddimenzovaný aj v porovnaní s Ústavným súdom Slovenskej republiky a Generálnou prokuratúrou Slovenskej republiky, ale aj v porovnaní s ostatnými súdmi, keďže zníženie platov administratívneho a odborného aparátu vo výkone súdnictva je 10 %, kým vo vymenovaných inštitúciách je len 5 % - né. Súdna rada Slovenskej republiky je zásadne proti tomu, aby sa na Najvyššom súde Slovenskej republiky znížil počet asistentov sudcov na úroveň pred 1. júlom 2010. 

Súdna rada Slovenskej republiky konštatuje, že návrh rozpočtu nezohľadňuje ani súčasnú zákonom stanovenú platovú úroveň sudcov a akékoľvek zníženie v platových pomeroch sudcov považuje za jednostranný a ústavne neprípustný zásah do nezávislosti súdnictva.

	Súdna rada Slovenskej republiky poukazuje na skutočnosť, že v oblasti príjmov do štátneho rozpočtu, viaceré súdy odviedli k  30. septembru 2010 viac ako 100 % z plánovanej sumy na celý tento rok. Je reálny predpoklad, že tento pozitívny trend v odvode príjmov zo strany súdov do štátneho rozpočtu bude pokračovať aj v roku 2011. Tak, ako sa táto skutočnosť nepremietla pri tvorbe rozpočtu, rovnako sa neprihliadalo na odvedené príjmy zo súdnych poplatkov od účastníkov súdnych konaní. Tieto bezprostredne neplynú do súdnictva, ale do kapitoly všeobecnej pokladničnej správy.

	Súdna rada Slovenskej republiky podporuje stanovisko Najvyššieho súdu Slovenskej republiky k návrhu rozpočtu kapitoly, ktorá obsahuje aj rozpočet samotnej súdnej rady a ktoré je prílohou tohto uznesenia.

Overovateľ:									Zapísala: